UV พุ่งปรี๊ดเกือบ 13% ทะลุแนวต้าน 7.10 บ.
UV พุ่งปรี๊ดเกือบ 13% นิวไฮในรอบกว่า 1 ปี ล่าสุด ณ เวลา 11.32 น. อยู่ที่ 7.40 บาท บวก 0.85 บาท หรือ 12.98% สูงสุด 7.50 บาท ต่ำสุด 6.55 บาท ด้วยมูลค่าซื้อขาย 300.25 ล้านบาท ด้าน บล.กสิกรไทย แนะซื้อเก็งกำไร
11 ม.ค. 2560

ผู้สื่อข่าวรายงานว่า ราคาหุ้นบริษัท ยูนิเวนเจอร์ จำกัด (มหาชน) หรือ UV ล่าสุด ณ เวลา 11.32 น. อยู่ที่ 7.40 บาท บวก 0.85 บาท หรือ 12.98% สูงสุด 7.50 บาท ต่ำสุด 6.55 บาท ด้วยมูลค่าซื้อขาย 300.25 ล้านบาท ขณะที่ดัชนีหุ้นไทยโดยรวมบวก 0.35%

โดยราคาหุ้น UV ปรับตัวขึ้นสูงสุดในรอบกว่า 1 ปี นับตั้งแต่ราคาอยู่ที่ 7.40 บาท เมื่อวันที่ 12 พ.ย.58
ด้าน บล.กสิกรไทย ระบุในบทวิเคราะห์ แนะนำซื้อเก็งกำไร UV ให้แนวรับ 6.35 บาท แนวต้าน 6.6 บาท 6.85 บาท และ 7.1 บาท โดยราคาพักตัวออกด้านข้าง เกาะบนแนวเส้นเฉลี่ยระยะสั้น ล่าสุดดีดตัวทะลุขึ้นเหนือกรอบสามเหลี่ยม ด้วย Vol. เพิ่มขึ้น ด้าน MACD พักตัวไม่ติดลบ และเริ่มวกตัวตัดขึ้นเหนือ Signal line มีโอกาสช่วยผลักดันให้ราคามีแรงยกตัวขึ้นต่อ